རྣམ་གཞག་གཞིར་བཞག་པའི་རྟོག་ཞིབ་སྟེ་སེམས་ཁམས་འཁྱེར་ཚུལ་ཞིག་གི་ནང་དུ་ཚན་རིག་པ་རྣམས་ཕྱི་རོལ་ཡུལ་ལ་དོན་གཉེར་བྱེད་མི་ནུས་པའི་རྣམ་པ་གཞན་དེ་རྙེད་ཡོད།༼ཧོཌ་སན།༡༩༨༦༽རྟོག་ཞིབ་པ་གཞན་ཚང་མ་ནང་བཞིན་ཚན་རིག་པ་ཚོས་འཇིག་རྟེན་བཀོལ་སྤྱོད་བྱེད་ཚུལ་ཐོག་སྔོན་ཚུད་ཀྱི་འཛིན་སྟངས་དང་ཕྱོགས་ལྷུང་གྲངས་མེད་འཁྱེར་གྱི་ཡོད།དེ་ལྟ་བུའི་སེམས་བྱུང་ནང་གི་ལྟ་ཚུལ་འཁྱེར་ཕྱོགས་དེས་གང་ཟག་ཚང་མའི་རྟོག་ཞིབ་བྱེད་སྟངས་ཀྱི་ནུས་པ་ལ་ཤུགས་རྐྱེན་བཟོས་ཀྱི་ཡོད།ཕྱོགས་ལྷུང་མེད་པར་དངོས་པོའི་གནས་ཚུལ་འདུ་གསོག་བྱེད་པ་དང་དེར་འགྲེལ་བརྗོད་བྱེད་ཐུབ་མི་སྲིད།ཚན་རིག་པ་ཚོས་དངོས་པོའི་ཆོས་ཀྱི་མཐའ་མཇུག་གི་དཔྱད་ཞིབ་ཁོངས་སུ་རྟོག་ཞིབ་བྱེ་བྲག་བཙུད་མ་ཐུབ་པའི་གནད་དོན་གྲངས་ལས་འདས་པ་ཚན་རིག་གི་ལོ་རྒྱུས་ནང་དུ་འཁོད་ཡོད།དེ་ནི་ཟོག་རྫུན་དང་སླུ་བྲིད་ཀྱི་རྒྱུ་མཚན་བྱས་ནས་བྱུང་གི་མེད་པར་སྒེར་རང་ཉིད་ལ་སྔོན་ཚུད་ཀྱི་ཤེས་བྱ་ཡོད་པ་དེས་རྐྱེན་གྱི་ཡིན།ཚན་རིག་པ་ཚོར་སྔོན་ཚུད་ནས་ཡོད་པའི་ཤེས་བྱ་གཞིར་བཟུང་གིས་སྒོ་ནས་གནད་དོན་འགའ་རེ་ནམ་ཡང་མངོན་མ་ཐུབ་པ་ཡིནའང་འདྲ་ཡང་ན་གནད་དགག་ཅིག་ལ་ཆ་འཇོག་བཞག་གི་མེད་པ་རེད།སྔར་གྱི་བྱེ་བྲག་ནས་སྤྱི་དཔོག་ཚུལ་གྱི་གྲོས་བསྡུར་ནང་དུ་ང་ཚོས་མི་སྒེར་གཉིས་ཀྱིས་ཟིན་ཐོ་གཅིག་པ་གཅིག་རྐྱང་ཞིག་བསྐྱར་ཞིབ་བྱས་ཚེ་མཇུག་སྡོམ་གཅིག་མཚུངས་ཐོབ་རྒྱུའི་སྔོན་དཔག་བྱེད་ཀྱི་མེད་པར་འཇོག་ཡོད།མི་སྒེར་གྱི་རིག་རྩལ་གྱིས་དེར་ལས་བྱས་པ་མ་ཟད་གང་ཟག་སྒེར་གྱི་རྣམ་གཞག་ལ་གཞི་བཅོལ་བའི་གནད་དོན་དེས་རྟོག་ཞིབ་ཀྱི་གནས་སྟངས་མགོ་རྙོག་ཚ་རུ་གཏོང་གི་ཡོད།